Infografika - Il-Ftehim ta' Pariġi: dħul fis-seħħ Ara l-infografika sħiħa Fl-4 ta' Ottubru 2016, il-Kunsill adotta d-deċiżjoni dwar ir-ratifika tal-Ftehim ta' Pariġi mill-UE. Dan il-ftehim jistabbilixxi l-qafas għal azzjoni globali dwar it-tibdil fil-klima. Wara l-vot fil-Parlament Ewropew biex dan jagħti l-approvazzjoni tiegħu, il-Kunsill adotta d-deċiżjoni permezz tal-proċedura bil-miktub. Id-deċiżjoni ser tiġi ddepożitata nhar il-Ġimgħa 7 ta' Ottubru 2016 għand is-Segretarju Ġenerali tan-NU, li hu d-depożitarju tal-Ftehim ta' Pariġi. Ir-ratifika min-naħa tal-UE ssir effettiva mill-mument meta d-deċiżjoni tiġi ddepożitata. Il-Ministru Slovakk għall-Ambjent u president tal-Kunsill, László Sólymos qal: "Magħqudin, il-pajjiżi Ewropew għamlu dak kollu possibbli biex jgħaġġlu l-proċeduri tagħhom u jagħtu l-ħajja lill-Ftehim ta' Pariġi. Il-fatt li l-Kunsill adotta d-deċiżjoni fi ftit sigħat biss turi l-impenn tagħna li nirrispettaw l-impenji li ħadna. Id-depożitu tal-istrumenti ta' ratifika li ser isir nhar il-Ġimgħa, finalment se jġib il-proċess kollu fi tmiemu. Kollettivament, nistgħu nkunu kburin b'dan ir-riżultat". Ir-ratifika mill- ser issir jew flimkien mal-UE, jekk dawn ikunu wettqu l-proċeduri nazzjonali tagħhom, jew malajr kemm jista' jkun, wara dan. Il-ftehim ser jidħol fis-seħħ 30 jum wara li jkun ratifikat minn tal-inqas 55 pajjiż li jirrappreżentaw tal-inqas 55% tal-emissjonijiet globali tal-gassijiet b'effett ta' serra . S'issa rratifikawh 63 pajjiż, li jirrappreżentaw 52.11% tal-emissjonijiet globali. Tibdil fil-klima: Il-Kunsill iħaffef il-proċess ta' ratifika tal-UE tal-ftehim ta' Pariġi Abbozz ta' Deċiżjoni tal-Kunsill dwar il-konklużjoni tal-UE tal-Ftehim ta' Pariġi Kronoloġija - il-Ftehim ta' Pariġi